పుచ్చ - వికిపీడియా

# పుచ్చ

### వికీపీడియా నుండి

పుచ్చకాయనే కర్బూజా అని కూడా అంటారు.

? పుచ్చకాయ
పుచ్చకాయ
శాస్త్రీయ వర్గీకరణ

సామ్రాజ్యము: | ప్లాంటే
విభాగము: | మాగ్నోలియోఫైటా
తరగతి: | మాగ్నోలియాప్సిడా
వర్గము: | కుకుర్బిటేల్స్
కుటుంబము: | కుకుర్బిటేసీ
జీనస్: | సిట్రుల్లస్
స్పీసీస్: | సి.లానేటస్

ద్వినామము
సిట్రుల్లస్ లానేటస్ (Thunb.) Matsum. & Nakai

## [మార్చు] చరిత్ర

త్రిభుజాకారపు పుచ్చకాయ ముక్కలు

పుచ్చకాయ ఎక్కడ పుట్టిందో ఖచ్చితంగా చెప్పలేకున్నా, ఈజిప్టులో 5 వేల సంవత్సరాల క్రితమే పుచ్చను పండించిన ఆధారాలున్నాయని చెబుతారు.అప్పటి ఫారో చక్రవర్తులకు పుచ్చ కాయ రుచి ఎంతగానో నచ్చడం వలనే ఇవి వాళ్ళ గోడలమీద ఉన్న చిత్రాలలో చోటు చేసుకోగలిగింది. సమాధుల్లోనూ పచ్చకాయల్ని ఉంచేవారట. పుచ్చ 13వ శతాబ్దానికల్లా యూరప్ కు విస్తరించింది. మనదేశానికి క్రీ.శ. 4వ శతాబ్దాంలో వచ్చిందని చరిత్రకారులు చెబుతున్నప్పటికీ ఇది ఇక్కడే పుట్టిందన్న వాళ్ళు లేకపోలేదు. శుశ్రూతుడు తన 'శుశ్రూత సంహిత'లో సింధూ నదీతీరంలో దీన్ని విరివిగా పండించినట్లు పేర్కొన్నాడు. అందులో దీన్ని 'కళింద' లేదా 'కళింగ'గా వ్రాసాడాయన. పొడిగా ఉండే ఉష్ణ వాతావరణంలో పండే పుచ్చ ఎలాంటి నేలతోనయినా ఇట్టే జోడీ కట్టేస్తుంది. అందుకే ఇది ప్రపంచమంతా అల్లుకుపోయింది. అమెరికన్లకు ఇది 17వ శతాబ్దంలో పరిచయం అయ్యింది.

## [మార్చు] పుచ్చలో పోషక పదార్థాలు

పుచ్చకాయ, edible parts Nutritional value per 100 g
Energy 30 kcal 130 kJ

Carbohydrates | 7.6 g
- Dietary fiber 0.4 g
Fat | 0.2 g
Protein | 0.6 g
Water | 91 g
Vitamin C 8 mg | 13%

Percentages are relative to US recommendations for adults. Source: USDA Nutrient database

ముదురు ఎరుపు లేక గులాబీ రంగు ఉన్న పుచ్చకాయ గుజ్జులో కెరోటినాయిడ్స్, బీటాకెరోటిన్లు పుష్కలంగా దొరుకుతాయి. వీటిని మన శరీరం ఏ-విటమిన్గా మారుస్తుంది. వీటితో పాటు విటమిన్-బి6, విటమిన్-సీ, పీచు పదార్థాలు కూడా దొరుకుతాయి. మిగిలిన పండ్లకన్నా వీటిలో నీటి శాతం ఎక్కువ. సుక్రోజ్తో పాటు కొంత మేరకు ఫ్రక్టోజ్, గ్లూకోజ్లు ఇందులో లభిస్తాయి.

### [మార్చు] 100 గ్రా. పుచ్చకాయ గుజ్జులో

- నీరు - 95.2 గ్రా.
- ప్రోటీన్ - 0.3 గ్రా.
- కొవ్వు పదార్థాలు - 0.2 గ్రా.
- పీచు పదార్థాలు - 0.4 గ్రా.
- కెరోటిన్ - 169 మైక్రో గ్రా.
- సి విటమిన్ - 26 మి.గ్రా.
- కాల్షియం - 32 మి.గ్రా.
- ఫాస్ఫరస్ - 14 మి.గ్రా.
- ఇనుము - 1.4 మి.గ్రా.
- సోడియం - 104.6 మి.గ్రా.
- పొటాషియం - 341 మి.గ్రా.
- శక్తి - 17 కిలోకాలరీలు

## [మార్చు] ఆరోగ్యానికి పుచ్చ

- కాల్షియం, సోడియం, మెగ్నీషియం, పొటాషియం, క్లోరిన్, కెరోటిన్, రకరకాల విటమిన్లకు నెలవు కర్బూజా పండు.
- తన క్షారగుణంతో శరీరంలో ఎక్కువగా ఉన్న ఆమ్లాల్నీ వ్యర్థపదార్థాల్నీ తగ్గిస్తుంది.
- శరీరంలో కాల్షియం నిల్వ సామర్థ్యాన్ని పెంచి కీళ్లనొప్పుల్నీ వాతరోగాన్నీ నియంత్రిస్తుంది.
- మూత్రంలో యూరిక్ ఆమ్లాన్నీ తగ్గిస్తుంది.
- ఎన్నోరకాల ఖనిజలవణాలున్న కర్బూజా పండును బాలింతలకు తినిపిస్తే బాగా పాలు పడతాయి.
- గుండెను ఆరోగ్యంగా ఉంచడంలోనూ ఈ ఫలం సాయం చేస్తుంది.

## [మార్చు] పుచ్చల్లో రకాలు

ప్రపంచ వ్యాప్తంగా 1200 పుచ్చరకాల్ని పండిస్తున్నారు. వాటిల్లో కొన్ని

- నూర్జహాన్
- షర్బత్-ఎ-అనార్
- అనార్కలీ
- షుగర్బేబీ (మహారాష్ట్రలోని అమెరికా రకం)
- అసాహీ యమటో (పశ్చిమ బెంగాల్లోని జపాన్ రకం)
- నందారి (ఆంధ్రప్రదేశ్ లో పండించే రకం)
- రెడ్ టైగర్
- ఆల్ స్వీట్
- వాల్ పెయింట్

## [మార్చు] అవీ ఇవీ

- అమెరికన్లు పుచ్చను పండించడంలో ఆఫ్రికన్లతో పోటీ పడి రక రకాల ప్రయోగాలు చేస్తూ విత్తుల్లేని పుచ్చని రూపొందించడంల్తో పాటూ, ఎరుపు, పసుపు, గులాబీ రంగుల్లో పుచ్చల్ని పుట్టించారు.
- పుచ్చల ఉత్పత్తిలో అమెరికా నాలుగవ స్థానం.
- సులభంగా పెట్టెలలో పెట్టవచ్చన్న కారణంగా గాజు పెట్టెల సహాయంతో జపాన్లో చతురస్రాకార పుచ్చల్ని పండిస్తున్నారు[1].
- చైనా జపాన్లలో ఇంటికి వచ్చే అతిధులు ఎక్కువగా తెచ్చే బహుమతి పుచ్చకాయ
- ఇజ్రయెల్, ఈజిప్టు దేశలలో తియ్య తియ్యని పుచ్చ ముక్కలకు ఉప్ప ఉప్పగా ఉండే చీజ్ ముక్కలు చేర్చి తింటారు
- సాదారణ పుచ్చకాయ బరువు 5 - 10 కేజీలకు భిన్నంగా అమెరికాలో ఎక్కువగా 20 కేజీలు ఉండే పుచ్చల్ని పెంచుతారు.
- అమెరికాలో ని ఎరింగ్టన్ కు చెందిన బిల్ కార్సన్ 119 కిలోల బరువున్న పుచ్చకాయను పండించాడు
- పుచ్చలు ఎక్కువగా డిసెంబరు నుంచి మే వరకు బాగా కాస్తాయి.

## [మార్చు] మూలాలు

1. ↑ చతురస్రాకార పుచ్చలు చూసి ఆస్చర్యపోతున్న జపానువారు. జూన్ 15, 2001న వచ్చిన వార్త; 5/12/2006న సేకరించబడినది

Retrieved from "http://te.wikipedia.org../../../%E0%B0%AA/%E0%B1%81/%E0%B0%9A/%E0%B0%AA%E0%B1%81%E0%B0%9A%E0%B1%8D%E0%B0%9A.html"

వర్గాలు: కూరగాయలు | పండ్లు

##### Views

- వ్యాసము
- చర్చ
- ప్రస్తుతపు కూర్పు

##### అన్వేషణ

##### ఇతర భాషలు

- العربية
- Azərbaycan
- Български
- বাংলা
- Català
- ᏣᎳᎩ
- Dansk
- Deutsch
- Ελληνικά
- English
- Esperanto
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- Қазақша
- 한국어
- Lietuvių
- Bahasa Melayu
- Nederlands
- ‪Norsk (bokmål)‬
- Deitsch
- Polski
- Português
- Русский
- Simple English
- Slovenščina
- Српски / Srpski
- Svenska
- Türkçe
- Українська
- 中文
- Bân-lâm-gú